**Munkács vára**

A [**munkácsi**](https://hu.wikipedia.org/wiki/Munk%C3%A1cs)**vár** ([ukránul:](https://hu.wikipedia.org/wiki/Ukr%C3%A1n_nyelv) Замок Паланок, átírással *Zamok Palanok*, vagyis *[Palánkai vár](https://hu.wikipedia.org/wiki/V%C3%A1rpal%C3%A1nka%22%20%5Co%20%22V%C3%A1rpal%C3%A1nka)*  [Kárpátalja](https://hu.wikipedia.org/wiki/K%C3%A1rp%C3%A1talja)legnevezetesebb, legszebb történelmi [műemléke](https://hu.wikipedia.org/wiki/M%C5%B1eml%C3%A9k), amely fontos szerepet játszott a magyar történelemben.

 A vár látképe

A vár nagy jelentőséggel bírt a Habsburg-ellenes mozgalmak korában. [Zrínyi Ilona](https://hu.wikipedia.org/wiki/Zr%C3%ADnyi_Ilona) vezetése alatt, az [1685](https://hu.wikipedia.org/wiki/1685)–[1688](https://hu.wikipedia.org/wiki/1688)közötti években hősiesen ellenálló várőrség utolsóként kapitulált a [Rákóczi-szabadságharc](https://hu.wikipedia.org/wiki/R%C3%A1k%C3%B3czi-szabads%C3%A1gharc) idején. A Habsburg uralom alá került várat [1787](https://hu.wikipedia.org/wiki/1787%22%20%5Co%20%221787)-től fogházzá, majd börtönné alakították át, ahol sok neves forradalmár raboskodott. Az [1848–49-es forradalom és szabadságharc](https://hu.wikipedia.org/wiki/1848%E2%80%9349-es_forradalom_%C3%A9s_szabads%C3%A1gharc) idején ismét a szabadság vára volt, utolsók között tette le a fegyvert [1849](https://hu.wikipedia.org/wiki/1849)-ben. [1855](https://hu.wikipedia.org/wiki/1855)–[1896](https://hu.wikipedia.org/wiki/1896) között ismét börtönként használták. Ezt követően volt magyar, csehszlovák és szovjet laktanya, működött falai között traktoros iskola is. A vár jelenleg műemlék, benne múzeummal.

A vár alaprajza, és szerkezete

 *„Munkács ugyanis sziklán épült, melyet csak kevés föld takar, e sziklahegy rónaságból emelkedik föl úgy, hogy egy jó mérföldnyire nincsen közelében semmi magaslat. Csak ily távolságból kezd emelkedni a vidék, egész magas Beszkid-hegyekig. A Tisza felől, a mely ide négy órányira foly: nincsen egyéb rendkívül sűrű erdőségnél, a melyben bámulatos terjedelmű-magasságú és egyenességű tölgyek találtatnak, avagy roppant mocsaraknál, a melyeket a munkácsi hercegséggel határos máramarosi hegyekről lefolyó vizek képeznek: e vízeknek folyása beléjök dölt fáktól meglévén akadályozva, annyira átszivárogják a földet, hogy az utak csak kemény télben járhatók. A Latorcza folyó, mely a Beszkid-hegyekből ered, egy puska lövésnyire folyik a munkácsi várhegytől.”* – II. Rákóczi Ferenc leírása a várról.

A [munkácsi várhegy](https://hu.wikipedia.org/w/index.php?title=Munk%C3%A1csi_v%C3%A1rhegy&action=edit&redlink=1) a síkság kellős közepéből emelkedik ki. Vulkanikus eredetű, 408 méter hosszú, 266 méter széles és 68 méterrel magasabb a környező területeknél. A 250 méter hosszú és maximálisan 110 méter széles, teraszokra épült vár alapterülete közel 14 000 m². A vár három, külön ellátott védelmi rendszerből áll, melyek a különböző magasságú teraszokon állnak.

A legmagasabb részen áll a [fellegvár](https://hu.wikipedia.org/wiki/Fellegv%C3%A1r), ami egyben a legrégebbi rész. A 6 méterrel lejjebb lévő teraszon áll a középső vár. Az alsó vár a 10 méterrel alacsonyabb teraszon helyezkedik el. Egy negyedik teraszon, 10 méterrel lejjebb a [20. század](https://hu.wikipedia.org/wiki/20._sz%C3%A1zad) elejéig létezett egy kapubástya, amely a déli oldalról felvezető utat védte. Az erőd néhol 3,8 méter vastagságú falait nyolc külső szögletes [olaszbástya](https://hu.wikipedia.org/wiki/Olaszb%C3%A1stya) és három körbástya erősíti.

Az alsó vár bejáratától jobbra a Német-, balról a Hajdú-bástya található. Az alsó várban éltek a várat kiszolgáló szolgák és kézművesek. Az alsó és középső vár között 10–12 méter mély szárazárok húzódik. A középső vár kapujától balra a Huszár-, jobbra a Kerékgyártó (Wagner)-bástya helyezkedik el. A középső vár udvara a Rákóczi tér. A tér 2–3 szintes épületeiben a várvédő katonaság kaszárnyái, lőszerraktárak, a lovagterem és az élelmiszerraktárak voltak. A kapuval szemben állt egykor a várkapitány háza, amelyet a 20. század második felében lebontottak. A fellegvár helyén egykor egy lakótorony volt, amelyet [Korjatovics Tódor](https://hu.wikipedia.org/wiki/Korjatovics_T%C3%B3dor%22%20%5Co%20%22Korjatovics%20T%C3%B3dor) herceg idején tovább bővítettek. Az akkori négybástyás erődfal három, 3,9 méter átmérőjű körbástyája átépítve még ma is áll. Balra a Lorántffy-, jobbra a Rákóczi-bástya áll. A kettő között helyezkedik el a Szabadság fájának bástyája. A Lorántffy-bástya mellett álló torony a vár legmagasabb építménye. A toronyból kijuthatunk a Géczy-bástyára és a fellegvárba. A Rákóczi-bástyánál lehet kijutni a Vezér (Hosszú)-bástyára. A fellegvárban lakott a várúr és udvartartása. A 2–3 szintes palotaépületeket az udvar három oldalán árkádos kerengő kapcsolja össze. A fellegvár udvarán áll a kút, átmérője 2,5 méter, mélysége 86 méter. 71 méter mélységben a kútból titkos járatot vájtak a [Latorca](https://hu.wikipedia.org/wiki/Latorca) partjához. A fellegvár északi kiszögelésein nyugatról a Német-, keletről a Hajdú-bástya található.

A vár mai formáját a Rákóczi-szabadságharc idején nyerte el.

A vár története



Munkács vára

**Alapításától 1541-ig**

A vár megépítésének körülményeiről nincsenek pontos adataink. A régészeti kutatások arról tanúskodnak, hogy vidéke már a [neolit korszakban](https://hu.wikipedia.org/wiki/Neolitikum) lakott volt, a [bronz](https://hu.wikipedia.org/wiki/Bronzkor)- és [vaskorszakban](https://hu.wikipedia.org/wiki/Vaskor) pedig [földvár](https://hu.wikipedia.org/wiki/F%C3%B6ldv%C3%A1r_%28%C3%A9p%C3%ADtm%C3%A9ny%29) állt a mai vár helyén. A [honfoglaláskor](https://hu.wikipedia.org/wiki/Honfoglal%C3%A1s) cölöpökből emelt erődítmény állt a mai várhegy csúcsán.

[Szent István](https://hu.wikipedia.org/wiki/I._Istv%C3%A1n_magyar_kir%C3%A1ly) különleges jelentőséget tulajdonított a várnak, megerősítette falait, [Szent László](https://hu.wikipedia.org/wiki/I._L%C3%A1szl%C3%B3_magyar_kir%C3%A1ly) királyunk tovább folytatta ezt a munkát, kőfalat építtetett köré.

[Anonymus](https://hu.wikipedia.org/wiki/Anonymus), [III. Béla](https://hu.wikipedia.org/wiki/III._B%C3%A9la_magyar_kir%C3%A1ly) király jegyzője a [Gesta Hungarorumban](https://hu.wikipedia.org/wiki/Gesta_Hungarorum) (A magyarok viselt dolgai) megemlíti, hogy a hét vezér és csapataik, átkelve a [Vereckei-hágón](https://hu.wikipedia.org/wiki/Vereckei-h%C3%A1g%C3%B3) és az alatta fekvő hegyvidéken, nagyon elfáradtak és elhatározták, hogy megpihennek ezen a helyen. Mivel a vidéket nagy nehézségek (munka) árán érték el, a települést Munkácsnak nevezték el. Egy másik legenda szerint a vár és a város neve a szláv eredetű „múka” („szenvedés”) szóból ered, mivel a vár építése, a hozzá szükséges kövek felhordása sok munkával, szenvedéssel járt.

[1086](https://hu.wikipedia.org/wiki/1086)-ban Munkácsot a [besenyők](https://hu.wikipedia.org/wiki/Beseny%C5%91k) támadták meg, öt napon át ostromolták a várat, elfoglalni azonban nem tudták.

A város gyors fejlődése III. Béla király idején kezdődött, történelme során azonban többször is elpusztult. [1190](https://hu.wikipedia.org/wiki/1190)-ben például a [tatárok](https://hu.wikipedia.org/wiki/Tat%C3%A1rok) végigpusztították [Bereg](https://hu.wikipedia.org/wiki/Bereg_v%C3%A1rmegye) és [Ung vármegye](https://hu.wikipedia.org/wiki/Ung_v%C3%A1rmegye) falvait, ostrom alá vették a munkácsi várat is, de elfoglalni nem tudták, kénytelenek voltak visszavonulni [Galícia](https://hu.wikipedia.org/wiki/Gal%C3%ADcia)felé.

[1241](https://hu.wikipedia.org/wiki/1241)-ben [Batu kán](https://hu.wikipedia.org/wiki/Batu_k%C3%A1n) 60 ezres serege tört be [Magyarországra](https://hu.wikipedia.org/wiki/Magyarorsz%C3%A1g) a Vereckei-hágón keresztül. A várost lerombolta, a várat elfoglalni azonban nem tudta.

A [tatárok visszavonulása](https://hu.wikipedia.org/wiki/Tat%C3%A1rj%C3%A1r%C3%A1s) után, [1242](https://hu.wikipedia.org/wiki/1242)-ben [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) utasítást adott új várak építésére, a meglévők megerősítésére. A [13. század](https://hu.wikipedia.org/wiki/13._sz%C3%A1zad) folyamán Munkács vára Magyarország egyik legnagyobb és legjobban védett erősségévé vált.

[Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly) nagyra becsülte jelentőségét az egyre jobban megerősödő [Lengyelországgal](https://hu.wikipedia.org/wiki/Lengyelorsz%C3%A1g) és [Oroszországgal](https://hu.wikipedia.org/wiki/Oroszorsz%C3%A1g) szemben, ezért birtokába vette, olasz mestereket hívott meg átépítésére, megerősítésére. [Nagy Lajos](https://hu.wikipedia.org/wiki/I._Lajos_magyar_kir%C3%A1ly) (1342–1382) tovább folytatta építését.

[1352](https://hu.wikipedia.org/wiki/1352)-ben újabb tatár sereg érkezett a vár alá, helyőrsége azonban nemcsak ellenállt támadásának, de a falak mögül kitörve megsemmisítő csapást mért az ellenségre, rabul ejtette és lefejeztette Atlamos kánt.

Jelentős szerepet játszott a vár történetében [Korjatovics Tódor](https://hu.wikipedia.org/wiki/Korjatovics_T%C3%B3dor%22%20%5Co%20%22Korjatovics%20T%C3%B3dor) podóliai herceg, akit rokoni kapcsolatok fűztek a magyar királyi udvarhoz. Egyik nővére [Zsigmond király](https://hu.wikipedia.org/wiki/Zsigmond_magyar_kir%C3%A1ly) édesanyja volt. [1396](https://hu.wikipedia.org/wiki/1396)-ban Zsigmond

Ő udvarával együtt Munkács vidékére költözött, tevékenységével nagymértékben elősegítette [Kárpátalja](https://hu.wikipedia.org/wiki/K%C3%A1rp%C3%A1talja) gazdasági, kulturális fejlődését. Udvarát a munkácsi várban rendezte be, jelentősen kibővítve azt. Lábánál széles árkot ástak és vízzel töltötték meg, a vár felé eső partján tölgyfa palánkot építettek. Innen ered a vár másik neve: „Palánk”. Ezzel bevehetetlen erőddé vált.

Korjatovics Tódor és feleségének halála után gyakran változtak a munkácsi vár urai. A stratégiailag rendkívül fontos erődítmény kiemelkedő szerepet játszott a vidék [15](https://hu.wikipedia.org/wiki/15._sz%C3%A1zad)–[17. századi](https://hu.wikipedia.org/wiki/17._sz%C3%A1zad) történetében.

A várat [1423](https://hu.wikipedia.org/wiki/1423)-tól [Brankovics György](https://hu.wikipedia.org/wiki/Brankovics_Gy%C3%B6rgy_szerb_despota%22%20%5Co%20%22Brankovics%20Gy%C3%B6rgy%20szerb%20despota) [rác](https://hu.wikipedia.org/wiki/R%C3%A1cok) despota birtokolta, [1439](https://hu.wikipedia.org/wiki/1439)-től [Palóczy László](https://hu.wikipedia.org/w/index.php?title=Pal%C3%B3czy_L%C3%A1szl%C3%B3_(orsz%C3%A1gb%C3%ADr%C3%B3&action=edit&redlink=1" \o "Palóczy László (országbíró (a lap nem létezik)), majd [1445](https://hu.wikipedia.org/wiki/1445)-ben [Hunyadi János](https://hu.wikipedia.org/wiki/Hunyadi_J%C3%A1nos) kormányzó lett a vár ura. Halála után, [1456](https://hu.wikipedia.org/wiki/1456)-ban özvegye, [Szilágyi Erzsébet](https://hu.wikipedia.org/wiki/Szil%C3%A1gyi_Erzs%C3%A9bet_%28korm%C3%A1nyz%C3%B3n%C3%A9%29) lett a vár úrnője. Később [Mátyás király](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly), majd [Corvin János](https://hu.wikipedia.org/wiki/Corvin_J%C3%A1nos) birtokában volt.

Munkács népe aktívan részt vett [Dózsa György](https://hu.wikipedia.org/wiki/D%C3%B3zsa_Gy%C3%B6rgy) [1514](https://hu.wikipedia.org/wiki/1514). évi [parasztlázadásában](https://hu.wikipedia.org/wiki/D%C3%B3zsa_Gy%C3%B6rgy-f%C3%A9le_parasztfelkel%C3%A9s). A felkelők rohammal elfoglalták a munkácsi, a [huszti](https://hu.wikipedia.org/wiki/Huszti_v%C3%A1r) és a [királyházai várakat](https://hu.wikipedia.org/wiki/Kir%C3%A1lyh%C3%A1zai_Nyal%C3%A1bv%C3%A1r).

A munkácsi vár és domíniuma [1514](https://hu.wikipedia.org/wiki/1514)-ben a magyar korona tulajdonává vált és tulajdonjoga királyról királyra szállt. A vár a parasztháború során súlyos károkat szenvedett. Javításához [II. Lajos](https://hu.wikipedia.org/wiki/II._Lajos_magyar_kir%C3%A1ly) ([1516](https://hu.wikipedia.org/wiki/1516)–[1526](https://hu.wikipedia.org/wiki/1526)) nagy erőkkel látott hozzá, azonban teljesen rendbe hozni akkor nem sikerült. [1527](https://hu.wikipedia.org/wiki/1527)-ben a vár még II. Lajos özvegye, [Mária királyné](https://hu.wikipedia.org/wiki/Habsburg_M%C3%A1ria_magyar_kir%C3%A1lyn%C3%A9_%281505%E2%80%931558%29) birtokában volt, de [1528](https://hu.wikipedia.org/wiki/1528)-ban [Szapolyai János](https://hu.wikipedia.org/wiki/I._J%C3%A1nos_magyar_kir%C3%A1ly) elfoglalta azt, majd egy év múlva [Báthory Istvánnal](https://hu.wikipedia.org/wiki/B%C3%A1thory_Istv%C3%A1n) más várakkal kicserélte.

Báthory István felépítette a felső vár gyűrű alakú bástyáját és 14 méter magas figyelőtornyát, [1537](https://hu.wikipedia.org/wiki/1537)-ben azonban [I. Ferdinánd](https://hu.wikipedia.org/wiki/I._Ferdin%C3%A1nd_magyar_kir%C3%A1ly) ostrom alá vette, majd elfoglalta a várat.

**Története a török korban**

[1541](https://hu.wikipedia.org/wiki/1541) után a vár [Szapolyai János](https://hu.wikipedia.org/wiki/I._J%C3%A1nos_magyar_kir%C3%A1ly) fiáé, [János Zsigmondé](https://hu.wikipedia.org/wiki/II._J%C3%A1nos_magyar_kir%C3%A1ly) lett, a valóságban azonban helyette édesanyja, [Izabella királyné](https://hu.wikipedia.org/wiki/Jagell%C3%B3_Izabella_magyar_kir%C3%A1lyn%C3%A9) kormányzott. A vár tulajdonképpen csak Izabella halála után került 19 éves fia tulajdonába, aki [1567](https://hu.wikipedia.org/wiki/1567)-ig birtokolta.

[1560](https://hu.wikipedia.org/wiki/1560)-ban [I. Ferdinánd császár](https://hu.wikipedia.org/wiki/I._Ferdin%C3%A1nd_magyar_kir%C3%A1ly) a várat [Dobó Istvánnak](https://hu.wikipedia.org/wiki/Dob%C3%B3_Istv%C3%A1n) adományozta, de mivel az éppen az ellenség kezén volt, Dobó nem vehette át az adományt. [1567](https://hu.wikipedia.org/wiki/1567)-ben a császári csapatok elfoglalták a várat. [1573](https://hu.wikipedia.org/wiki/1573)-ban [II. Miksa császár](https://hu.wikipedia.org/wiki/Miksa_magyar_kir%C3%A1ly) [Mágócsi Gáspárnak](https://hu.wikipedia.org/w/index.php?title=M%C3%A1g%C3%B3csi_G%C3%A1sp%C3%A1r&action=edit&redlink=1" \o "Mágócsi Gáspár (a lap nem létezik)) zálogosította el. Ekkor nősült be [Rákóczi Zsigmond](https://hu.wikipedia.org/wiki/R%C3%A1k%C3%B3czi_Zsigmond_erd%C3%A9lyi_fejedelem) a [Magócsi családba](https://hu.wikipedia.org/w/index.php?title=Mag%C3%B3csi_csal%C3%A1d&action=edit&redlink=1" \o "Magócsi család (a lap nem létezik)), és így jutott a vár később a [Rákóczi-család](https://hu.wikipedia.org/wiki/R%C3%A1k%C3%B3czi-csal%C3%A1d) birtokába. [1611](https://hu.wikipedia.org/wiki/1611)-ben [Eszterházy Miklós](https://hu.wikipedia.org/wiki/Esterh%C3%A1zy_Mikl%C3%B3s_%28n%C3%A1dor%29) tulajdonába került.



A vár 17. századi ábrázolása

[1625](https://hu.wikipedia.org/wiki/1625)-ben [Bethlen Gábor](https://hu.wikipedia.org/wiki/Bethlen_G%C3%A1bor) erdélyi fejedelem 300 000 forintért megvásárolta a várat és domíniumát. Ez időben javíttatta ki [Balling János](https://hu.wikipedia.org/wiki/Balling_J%C3%A1nos%22%20%5Co%20%22Balling%20J%C3%A1nos) várkapitány a várat, középső udvarán új épületet emelt. 1857-ben, amikor a várat börtönné alakították át, a felső vár egyik folyosóján emléktáblát találtak, amelyen latin nyelven a következők álltak:

*CVRA ET FIDE
GENEROSI DNI IOANNIS
BALLING DE
GELSE SUMMI CAPITANEI ARCIS
AC
PRAESIDII MUNKACZ
INCHOATA
ET ABSOLUTA
ANNO 1629*

Nemes gelsei Balling János úr
Munkács vára és erődítménye
főkapitányságának gondjával és
hűségével megkezdetett és
befejeztetett az 1629. esztendőben)

A várnak ekkor 14 bástyája volt, valamint középső udvarán új épületet emelt. Felső részében állt a várpalota, amelyhez kőből rakott széles lépcsősor vezetett.

Bethlen Gábor halála ([1629](https://hu.wikipedia.org/wiki/1629)) után a vár tulajdonjoga feleségére, [Brandenburgi Katalinra](https://hu.wikipedia.org/wiki/Brandenburgi_Katalin) szállt, aki azonban néhány hónap múlva kénytelen volt átadni azt [I. Rákóczi György](https://hu.wikipedia.org/wiki/I._R%C3%A1k%C3%B3czi_Gy%C3%B6rgy) erdélyi fejedelemnek.

Az örökösödési jog értelmében a várnak ugyan Brandenburgi Katalin halála után a [Habsburg királyi házra](https://hu.wikipedia.org/wiki/Habsburg-h%C3%A1z) kellett volna szállnia, de I. Rákóczi György mindent elkövetett annak érdekében, hogy megszerezze ezt a stratégiailag rendkívül fontos erődítményt. Ebben nagy segítségére volt Balling János várkapitány is, aki egyszerűen nem engedte be a várba a királyi követeket. A munkácsi vár tehát a Rákóczi-család birtokába jutott, és ezzel történetének talán legdicsőségesebb korszaka vette kezdetét.



I. Rákóczi György és Lorántffy Zsuzsanna

A vár és a hozzá tartozó birtokok [1635](https://hu.wikipedia.org/wiki/1635)-ben váltak I. Rákóczi György erdélyi fejedelem tulajdonává. A fejedelem itt rendezte be udvarát, és fogadta a francia, lengyel, svéd követeket, akikkel sikeres tárgyalásokat folytatott. Halála után felesége, [Lorántffy Zsuzsanna](https://hu.wikipedia.org/wiki/Lor%C3%A1ntffy_Zsuzsanna) birtokába jutott, aki folytatta annak kibővítését, megerősítését, amihez francia építészek szaktudását is igénybe vette. A középső udvar déli épületére emeletet építettek, amire felkerült a *Rákóczi tér* felirat. Az épület északi falán ovális kőlapon ez áll:

*Illustrissima ac celsissima
Transilvaniae principissa
D. D. Susanna Lorantffy hoc
opus erigi curavit. A: 1657.*

Lórántffy Zsuzsanna úrnő,
Erdély legkiválóbb és legdicsőbb
fejedelemasszonya e munka
elvégzését rendelte el
az 1657. évben

Lorántffy Zsuzsanna halála után fia, [II. Rákóczi György](https://hu.wikipedia.org/wiki/II._R%C3%A1k%C3%B3czi_Gy%C3%B6rgy) lett a vár ura. Itt fogadta [1649](https://hu.wikipedia.org/wiki/1649)-ben és [1656](https://hu.wikipedia.org/wiki/1656)-ban többek között [Bohdan Hmelnickij](https://hu.wikipedia.org/wiki/Bohdan_Hmelnickij%22%20%5Co%20%22Bohdan%20Hmelnickij) [zaporizzsjai kozák](https://hu.wikipedia.org/wiki/Zaporizzsjai_koz%C3%A1kok%22%20%5Co%20%22Zaporizzsjai%20koz%C3%A1kok) hetman küldöttségeit, akikkel a Lengyelország ellen irányuló közös fellépésről folytatott tárgyalásokat. II. Rákóczi György [1657](https://hu.wikipedia.org/wiki/1657)-ben a török szultán tiltakozása ellenére hadba lépett Lengyelország ellen, amely azonban csapatainak vereségével végződött. A lengyelek Lubomirsky herceg vezetésével bosszúból felégették Bereg, Ung és [Zemplén vármegyéket](https://hu.wikipedia.org/wiki/Zempl%C3%A9n_v%C3%A1rmegye), lerombolták a városokat, közöttük Munkácsot és [Beregszászt](https://hu.wikipedia.org/wiki/Beregsz%C3%A1sz) is, a várat elfoglalni azonban nem tudták.

II. Rákóczi György halála után felesége, [Báthory Zsófia](https://hu.wikipedia.org/wiki/B%C3%A1thory_Zs%C3%B3fia) és fia, [I. Rákóczi Ferenc](https://hu.wikipedia.org/wiki/I._R%C3%A1k%C3%B3czi_Ferenc) költöztek be a várba. I. Rákóczi Ferenc feleségül vette [Zrínyi Ilonát](https://hu.wikipedia.org/wiki/Zr%C3%ADnyi_Ilona), a horvát bán leányát. Házasságukból született [II. Rákóczi Ferenc](https://hu.wikipedia.org/wiki/II._R%C3%A1k%C3%B3czi_Ferenc), a magyar történelem egyik legkimagaslóbb alakja.

I. Rákóczi Ferenc halála után Zrínyi Ilona két gyermekével, Ferenccel és [Juliannával](https://hu.wikipedia.org/wiki/R%C3%A1k%C3%B3czi_Julianna) özvegyen maradt. A vár minden gondja a hős asszony vállaira nehezedett. [Thököly Imre](https://hu.wikipedia.org/wiki/Th%C3%B6k%C3%B6ly_Imre) és Zrínyi Ilona a munkácsi várban [1682](https://hu.wikipedia.org/wiki/1682)-ben házasodtak össze. Thököly Imre kijavíttatta a várat, megerősíttette falait, sáncait, gazdag udvart tartott benne.

Miután Thököly török fogságba került, Zrínyi Ilona ismét magára maradt két gyermekével a várban. Az előrenyomuló császári csapatok könnyedén elfoglalták az [ungvári várat](https://hu.wikipedia.org/wiki/Ungv%C3%A1ri_v%C3%A1r) és [1685](https://hu.wikipedia.org/wiki/1685) [novemberének](https://hu.wikipedia.org/wiki/November) közepén Munkács alá érkeztek.

|  |  |
| --- | --- |
|  |  |

[1686](https://hu.wikipedia.org/wiki/1686). [március 10-én](https://hu.wikipedia.org/wiki/M%C3%A1rcius_10.) [Aeneas Caprara](https://hu.wikipedia.org/wiki/%C3%84neas_Sylvius_von_Caprara) (1631−1701) császári tábornagy megadásra szólította fel a védőket, Zrínyi Ilona azonban hajthatatlan maradt. Hét hónapon át védte magyar, ruszin, szlovák és német katonáival[[7]](https://hu.wikipedia.org/wiki/Munk%C3%A1csi_v%C3%A1r#cite_note-7) a várat, személyes hősiességet tanúsított, tízéves fiával, Ferenccel, gyakran jelent meg a bástyákon, mit sem törődve az erős ágyútűzzel. Leánya, Julianna, a sebesülteket gondozta, ápolta.[[8]](https://hu.wikipedia.org/wiki/Munk%C3%A1csi_v%C3%A1r#cite_note-auto_wmkn4VLhSKU1TJztkEdIvA-8) Az ostrom idején, [1686](https://hu.wikipedia.org/wiki/1686)-ban, Ilona napján, a gyermek Rákóczi Ferenc verssel köszöntötte édesanyját:

[1686](https://hu.wikipedia.org/wiki/1686) [áprilisában](https://hu.wikipedia.org/wiki/%C3%81prilis) Caprara tábornagy kénytelen volt felhagyni az ostrommal, bosszúból katonái kirabolták Munkácsot, majd [Kassa](https://hu.wikipedia.org/wiki/Kassa) felé visszavonultak. Az ostrom alatt a vár 24 védője esett el, az osztrákok vesztesége ennek sokszorosa volt.

[1687](https://hu.wikipedia.org/wiki/1687)-ben [Caprara tábornagy](https://hu.wikipedia.org/wiki/%C3%84neas_Sylvius_von_Caprara%22%20%5Co%20%22%C3%84neas%20Sylvius%20von%20Caprara) ismét ostrom alá vette a várat, több mint 3000 főnyi katonaságot vonultatott fel ellene. [1687](https://hu.wikipedia.org/wiki/1687). [november 2-án](https://hu.wikipedia.org/wiki/November_2.) ismét a annak feladására szólította fel Zrínyi Ilonát, aki azonban visszautasította az ajánlatot. Egy éven át tartott az osztrák ostrom, de eredménytelenül. [1687](https://hu.wikipedia.org/wiki/1687) végén azonban válságosra fordult a védők helyzete, de a védelmet nem adták fel. Ez a vár volt az egyetlen Magyarországon, amelyet az osztrákoknak nem sikerült elfoglalni. Az ellenség azonban nem adta fel a reményt, hogy megszerzi a stratégiailag rendkívül fontos erődítményt, és újabb erőket vont össze a vár alatt.



Madarász Viktor: Zrínyi Ilona vizsgálóbírái előtt

Végül Zrínyi Ilona kénytelen volt tárgyalásokba bocsátkozni az ostromlókkal a vár feladásáról. [1688](https://hu.wikipedia.org/wiki/1688). [január 15-én](https://hu.wikipedia.org/wiki/Janu%C3%A1r_15.) írta alá az erről szóló megállapodást, és két nap múlva [I. Lipót](https://hu.wikipedia.org/wiki/I._Lip%C3%B3t_magyar_kir%C3%A1ly) császár csapatai [Antonio Caraffa](https://hu.wikipedia.org/wiki/Antonio_Caraffa) vezetésével bevonultak a várba. Zrínyi Ilonát [Bécsbe](https://hu.wikipedia.org/wiki/B%C3%A9cs) vitték, kolostorba zárták, gyermekeit osztrák líceumokba adták.[[8]](https://hu.wikipedia.org/wiki/Munk%C3%A1csi_v%C3%A1r#cite_note-auto_wmkn4VLhSKU1TJztkEdIvA-8)

I. Lipót utasítást adott a vár megerősítésére, aminek következtében az bevehetetlen erőddé vált.

**Szerepe a Rákóczi szabadságharc idején**



II. Rákóczi Ferenc 1703-ban

A munkácsi vár fontos szerepet játszott [II. Rákóczi Ferenc](https://hu.wikipedia.org/wiki/II._R%C3%A1k%C3%B3czi_Ferenc) [szabadságharcában](https://hu.wikipedia.org/wiki/R%C3%A1k%C3%B3czi-szabads%C3%A1gharc) is. A fejedelem [1703](https://hu.wikipedia.org/wiki/1703). [június 16-án](https://hu.wikipedia.org/wiki/J%C3%BAnius_16.) a [Vereckei-hágón](https://hu.wikipedia.org/wiki/Vereckei-h%C3%A1g%C3%B3) át érkezett Lengyelországból Magyarországra. Csapatai [1703](https://hu.wikipedia.org/wiki/1703). [június 24-én](https://hu.wikipedia.org/wiki/J%C3%BAnius_24.) [foglalták el Munkácsot](https://hu.wikipedia.org/wiki/Munk%C3%A1cs_megsz%C3%A1ll%C3%A1sa), a várat birtokba venni azonban akkor még nem tudták, noha a Munkács környéki ruszinok végig kitartóan segítették. A vár ostroma [1703](https://hu.wikipedia.org/wiki/1703) novemberében kezdődött és [1704](https://hu.wikipedia.org/wiki/1704). [február 16-án](https://hu.wikipedia.org/wiki/Febru%C3%A1r_16.) a [kuruc](https://hu.wikipedia.org/wiki/Kurucok) sereg győzelmével ért véget. Rákóczi azonnal beköltözött és innen irányította szabadságharcát, melynek ez igen fontos támaszpontja volt, stratégiai fekvéséből adódóan. Ezért utasítást adott Demoiseaux brigadéros hadmérnöknek, hogy készítsen tervet a vár korszerű kibővítésére és átépítésére. [1705](https://hu.wikipedia.org/wiki/1705)-ben hozzálátott a vár megerősítéséhez, a munkálatok, melynek nagy részét Bereg megyei magyar és ruszin jobbágyok végezték, egészen [1710](https://hu.wikipedia.org/wiki/1710)-ig tartottak. Az építkezéseket először De La Mothe hadmérnöki ezredes felügyelte, majd 1708-tól De la Faux hadmérnök vette át. A vár mellett, a Latorca bal partján lévő malmot a fejedelem [1706](https://hu.wikipedia.org/wiki/1706)-ban pénzverdévé alakíttatta át, amely egészen [1713](https://hu.wikipedia.org/wiki/1713)-ig működött.

II. Rákóczi Ferenc számos külföldi küldöttséget fogadott nagy pompával a munkácsi várban, közöttük [I. Péter orosz cár](https://hu.wikipedia.org/wiki/I._P%C3%A9ter_orosz_c%C3%A1r)küldötteit is.

A kurucok szabadságharca vereséggel végződött. [1711](https://hu.wikipedia.org/wiki/1711). [június 22-én](https://hu.wikipedia.org/wiki/J%C3%BAnius_22.) a vár védői letették a fegyvert. Az osztrákok kegyetlen bosszút álltak a felkelőkön, több tucat ruszin és magyar falut romboltak le a vár környékén, amely az ezt követő időkben fokozatosan elvesztette stratégiai jelentőségét.

**Sorsa a 18–19. században**

A Rákóczi vezette szabadságharc bukása után a munkácsi vár [III. Károly király](https://hu.wikipedia.org/wiki/III._K%C3%A1roly_magyar_kir%C3%A1ly) birtokába jutott, aki [1728](https://hu.wikipedia.org/wiki/1728)-ban azt [Schönborn Lotar Ferenc](https://hu.wikipedia.org/w/index.php?title=Sch%C3%B6nborn_Lotar_Ferenc&action=edit&redlink=1) osztrák grófnak adományozta. A vár fokozatosan elvesztette stratégiai jelentőségét, építményeit főleg hadi szertárnak használták. [1787](https://hu.wikipedia.org/wiki/1787)-ben [II. József](https://hu.wikipedia.org/wiki/II._J%C3%B3zsef_magyar_kir%C3%A1ly) fogházzá alakította át, [1746](https://hu.wikipedia.org/wiki/1746)-ban kisebb javítási munkálatokat végeztek rajta.

Lengyelország [1772](https://hu.wikipedia.org/wiki/1772)-ben történt első felosztása után [Kelet-Galíciát](https://hu.wikipedia.org/wiki/Gal%C3%ADcia) az osztrák birodalomhoz csatolták, és ekkor a vár végkép elvesztette katonai stratégiai jelentőségét.

[1782](https://hu.wikipedia.org/wiki/1782)-ben börtönné alakították át, az elkövetkezendő évtizedekben sok neves forradalmár fordult meg kazamatáiban. Itt raboskodott többek között [Alexandru Ipsilanti](https://hu.wikipedia.org/w/index.php?title=Alexandru_Ipsilanti_(katona)&action=edit&redlink=1" \o "Alexandru Ipsilanti (katona) (a lap nem létezik)) görög nemzeti hős, [Kazinczy Ferenc](https://hu.wikipedia.org/wiki/Kazinczy_Ferenc) magyar író, nyelvújító és a [Martinovics-összeesküvés](https://hu.wikipedia.org/wiki/Magyar_jakobinus_mozgalom) 42 résztvevője. Itt volt fogoly például [M. A. Bakunyin](https://hu.wikipedia.org/wiki/Mihail_Alekszandrovics_Bakunyin) orosz forradalmár és [Rendl Ferenc](https://hu.wikipedia.org/w/index.php?title=Rendl_Ferenc&action=edit&redlink=1" \o "Rendl Ferenc (a lap nem létezik)) gárdakapitány is, aki [1832](https://hu.wikipedia.org/wiki/1832)-ben merényletet követett el [V. Ferdinánd király](https://hu.wikipedia.org/wiki/V._Ferdin%C3%A1nd_magyar_kir%C3%A1ly) ellen. A rabokat rendkívül rossz körülmények között, láncra verve tartották.

[1805](https://hu.wikipedia.org/wiki/1805). [december 11-től](https://hu.wikipedia.org/wiki/December_11.) [1806](https://hu.wikipedia.org/wiki/1806). [március 10-ig](https://hu.wikipedia.org/wiki/M%C3%A1rcius_10.), 88 napon keresztül, [Napóleon](https://hu.wikipedia.org/wiki/I._Nap%C3%B3leon_francia_cs%C3%A1sz%C3%A1r) elől menekítve, a várban őrizet alatt volt elrejtve a magyar [Szent Korona](https://hu.wikipedia.org/wiki/Szent_Korona).



A Szent Korona várban való őrzéséről szóló emléktábla

[1834](https://hu.wikipedia.org/wiki/1834). [július 27-én](https://hu.wikipedia.org/wiki/J%C3%BAlius_27.) este egy gyertyától meggyulladt a vár egyik kis épülete ablakának függönye. Hatalmas tűzvész keletkezett, amely csaknem egy hétig tartott. A vár valamennyi faépítménye leégett. A tűzvész után újjáépítették, épületeit [zsindely](https://hu.wikipedia.org/wiki/Fazsindely) helyett cseréppel fedték. Ebben az állapotban maradt fenn napjainkig.

[1847](https://hu.wikipedia.org/wiki/1847). [július 11-én](https://hu.wikipedia.org/wiki/J%C3%BAlius_11.) [Petőfi Sándor](https://hu.wikipedia.org/wiki/Pet%C5%91fi_S%C3%A1ndor) tekintette meg a várat. Barátjának [Kerényi Frigyesnek](https://hu.wikipedia.org/wiki/Ker%C3%A9nyi_Frigyes) küldött XIII. úti levelében, melyet [Beregszászban](https://hu.wikipedia.org/wiki/Beregsz%C3%A1sz) írt, így írta le munkácsi élményeit: *„Míg kocsisom megkapatta lovait, én hirtelen megebédeltem, s siettem ki a státusbörtönné alakult várat megtekinteni, mely a várostól jó negyedórányira fekszik a róna közepén. A domb oldalán szőlőt termesztenek, nem szeretnék a borából inni, azt gondolnám, hogy a rabok könnyeit iszom”*. Itt írta Petőfi *A munkácsi várban*című költeményét. Igaz, egyes irodalomtörténészek szerint ezt a versét nem Munkácson írta, ahol csak rövid pihenőt tartott, hanem Beregszászban, hiszen az éjszakát már a Vérke-parti városban töltötte.

[1848](https://hu.wikipedia.org/wiki/1848). [március 15-e](https://hu.wikipedia.org/wiki/M%C3%A1rcius_15.) után a munkácsiak kinyitották a várbörtön kazamatáit, szabadon engedték a rabokat. Ennek emlékére a felső vár félköríves bástyájánál egy hársfát ültettek, melyet később a [Szabadság Fájának](https://hu.wikipedia.org/wiki/Szabads%C3%A1g_F%C3%A1ja) neveztek el, a hatalmasra nőtt fát azonban [1960](https://hu.wikipedia.org/wiki/1960). [július 21](https://hu.wikipedia.org/wiki/J%C3%BAlius_21.)-én egy vihar kidöntötte.



A munkácsi vár a [Szabadság Fájával](https://hu.wikipedia.org/wiki/Szabads%C3%A1g_F%C3%A1ja)

[1849](https://hu.wikipedia.org/wiki/1849). [április 22](https://hu.wikipedia.org/wiki/%C3%81prilis_22.)-én a vár védői [Mezőssy Pál](https://hu.wikipedia.org/w/index.php?title=Mez%C5%91ssy_P%C3%A1l&action=edit&redlink=1" \o "Mezőssy Pál (a lap nem létezik)) várkapitány vezetésével a [podheringi](https://hu.wikipedia.org/wiki/%C5%90rhegyalja%22%20%5Co%20%22%C5%90rhegyalja) Latorca-hídnál megütköztek a császári csapatokkal. A győztes kimenetelű csata színhelyén [1901](https://hu.wikipedia.org/wiki/1901)-ben obeliszket állítottak. Amikor [I. Miklós orosz cár](https://hu.wikipedia.org/wiki/I._Mikl%C3%B3s_orosz_c%C3%A1r)az osztrák császár segítségére sietett, a munkácsi vár védői (32 tiszt és 1329 közkatona) [1849](https://hu.wikipedia.org/wiki/1849). [augusztus 26-án](https://hu.wikipedia.org/wiki/Augusztus_26.)kénytelenek voltak megadni magukat. [I. Ferenc József](https://hu.wikipedia.org/wiki/I._Ferenc_J%C3%B3zsef_magyar_kir%C3%A1ly) császár rendeletére [1855](https://hu.wikipedia.org/wiki/1855). [július 1-jén](https://hu.wikipedia.org/wiki/J%C3%BAlius_1.) a várat ismét börtönné alakították, a szabadságharc sok katonája raboskodott celláiban.

[1857](https://hu.wikipedia.org/wiki/1857)–[1859](https://hu.wikipedia.org/wiki/1859)-ben átalakításokat végeztek a várban. A munkálatok elvégzésébe bevonták a rabokat is.

[1896](https://hu.wikipedia.org/wiki/1896) októberében, a [millenniumi](https://hu.wikipedia.org/wiki/Millennium) ünnepségek alkalmából a magyar igazságügy-minisztérium megszüntette a börtön működését, a rabokat más fegyintézetekbe szállították át. A várat a pénzügyminisztérium 393 859 koronáért megvásárolta, és a Bereg vármegyei pénzügyőrséget bízta meg fenntartásával. Erre azonban nem volt elegendő pénz, így pusztulásnak indult.

 A vár 1914-ben

A [honfoglalás](https://hu.wikipedia.org/wiki/Honfoglal%C3%A1s) ezeréves évfordulója alkalmából a vár északkeleti Hajdú-bástyáján ünnepélyes keretek között, díszes talapzaton egy 33 méter magas emlékoszlopot állítottak, tetején hatalmas, kiterjesztett szárnyú, csőrében kardot tartó bronz [turulmadárral](https://hu.wikipedia.org/wiki/Turul_%28mad%C3%A1r%29). [1924](https://hu.wikipedia.org/wiki/1924). [december 17](https://hu.wikipedia.org/wiki/December_17.)-én a csehszlovák hatóságok eltávolították a turulmadarat és lebontották az emlékoszlopot is. [1945](https://hu.wikipedia.org/wiki/1945)-ben a turult a [Vörös Hadsereg](https://hu.wikipedia.org/wiki/Munk%C3%A1s-paraszt_V%C3%B6r%C3%B6s_Hadsereg) beolvasztatta és a [frigyesdombi](https://hu.wikipedia.org/w/index.php?title=Frigyesdomb&action=edit&redlink=1" \o "Frigyesdomb (a lap nem létezik)) vasgyárban vörös csillagokat öntöttek belőle, ezeket [szovjet](https://hu.wikipedia.org/wiki/Szovjetuni%C3%B3) emlékművek tetején helyezték el. [2008](https://hu.wikipedia.org/wiki/2008) márciusában a szobrot visszaállították. Lengyel Zoltán, Munkács megbízott polgármestere a történelmi igazságtétel pillanatának nevezte a szobor avatóünnepségét.

**Munkács vára a 20. században és napjainkban**

**** 

Az [első világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) után, amikor a [trianoni békeszerződés](https://hu.wikipedia.org/wiki/Trianoni_b%C3%A9keszerz%C5%91d%C3%A9s) értelmében [Kárpátalját](https://hu.wikipedia.org/wiki/K%C3%A1rp%C3%A1talja), lakosságának akarata ellenére [Csehszlovákiához](https://hu.wikipedia.org/wiki/Csehszlov%C3%A1kia) csatolták, a várat először a csehszlovák hadsereg ([1919](https://hu.wikipedia.org/wiki/1919)-[1938](https://hu.wikipedia.org/wiki/1938)), majd a visszacsatolás után pedig [1944](https://hu.wikipedia.org/wiki/1944)-ig a magyar honvédség kaszárnyaként használta. [1945](https://hu.wikipedia.org/wiki/1945)-től a szovjet néphadsereg laktanyája volt. [1962](https://hu.wikipedia.org/wiki/1962)-től [1973](https://hu.wikipedia.org/wiki/1973)-ig az 1. sz. Ipari Szakközépiskola mezőgazdasági gépkezelők (traktoristák) képzésére használta.

[1971](https://hu.wikipedia.org/wiki/1971) és [1993](https://hu.wikipedia.org/wiki/1993) között a [lvivi](https://hu.wikipedia.org/wiki/Lviv%22%20%5Co%20%22Lviv) restauráló intézet tevékenykedett a várban. Ez a restaurációnak nevezett időszak több kárt okozott a várban, mint több évszázad ostroma. A romossá vált várban az utóbbi időben valódi felújítási munkálatok folynak, melynek köszönhetően a vár napról napra szépül és a helyreállított termekben több kiállítás is várja a látogatókat. Itt kapott helyet a Lehoczki-gyűjtemény anyagára támaszkodó Munkácsi Történelmi Múzeum, amely a történelem minden korszakából bemutat kiállítási tárgyakat.

Kiemelkedően fontos esemény volt a várban a [2007](https://hu.wikipedia.org/wiki/2007)-ben megrendezett [Munkácsy](https://hu.wikipedia.org/wiki/Munk%C3%A1csy_Mih%C3%A1ly) kiállítás, melyen a festő legtöbb művét bemutatták.

forrás

https://hu.wikipedia.org/wiki/Munkácsi\_vár